*Projekts*

Ministru kabineta noteikumu projekta „Grozījumi Ministru kabineta 2010.gada 16.novembra noteikumos Nr.1058 „Noteikumi par darbības programmas „Cilvēkresursi un nodarbinātība” papildinājuma 1.1.2.2.1.apakšaktivitātes „Studiju programmu satura un īstenošanas uzlabošana un akadēmiskā personāla kompetences pilnveidošana” pirmo projektu iesniegumu atlases kārtu”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 16.novembra noteikumos Nr.1058 „Noteikumi par darbības programmas „Cilvēkresursi un nodarbinātība” papildinājuma 1.1.2.2.1.apakšaktivitātes „Studiju programmu satura un īstenošanas uzlabošana un akadēmiskā personāla kompetences pilnveidošana” pirmo projektu iesniegumu atlases kārtu” (turpmāk – projekts) ir sagatavots saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2010.gada 16.novembra noteikumos Nr.1058 „Noteikumi par darbības programmas „Cilvēkresursi un nodarbinātība” papildinājuma 1.1.2.2.1.apakšaktivitātes „Studiju programmu satura un īstenošanas uzlabošana un akadēmiskā personāla kompetences pilnveidošana” pirmo projektu iesniegumu atlases kārtu” (turpmāk – MK noteikumi Nr.1058) kopējais apakšaktivitātes ietvaros pieejamais finansējums, ko veido Eiropas Sociālā fonda līdzekļi, ir izteikts latos.  Minētie noteikumi arī ietver normas, kurās izdarītas atsauces uz latiem.  Latos ir izteikta arī izmaksu pozīcija – projekta iesnieguma un pamatojošās dokumentācijas izmaksas -, kas ietver uzņēmuma līguma izmaksas projekta iesnieguma un pamatojošās dokumentācijas sagatavošanai.  Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* ir nepieciešams izdarīt grozījumus minētajos Ministru kabineta noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot MK noteikumos Nr.1058 latos noteikto atbalstu, lai nodrošinātu studiju programmu atbilstību tautsaimniecības vajadzībām, izstrādātu jaunas studiju programmas un kursus, pilnveidotu akadēmiskā personāla kvalifikāciju, *euro* ieviešanai.  Projekts paredz aizstāt MK noteikumos Nr.1058 skaitliskās vērtības latos ar skaitliskām vērtībām *euro,*  konvertējot tās atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).  Projekta 1.1.apakšpunktā MK noteikumu Nr.1058 4.punktā noteiktais kopējais apakšaktivitātei pieejamais publiskais finansējums 1 001 495 lati aizstāts ar 1 424 999 *euro*, piemērojot *Euro* ieviešanas kārtības likuma 32.panta otrās daļas 2.punktu un noapaļošanu veicot uz leju līdz veselam *euro*, ievērojot izglītības nozares darbības programmas maksājumu izteikšanas principu veselos skaitļos, un nodrošinot atbilstību darbības programmas „Cilvēkresursi un nodarbinātība” papildinājumā noteiktajam. Projekta 1.1.apakšpunktā norādītā finansējuma skaitliskā vērtība *euro* atbilst skaitliskajai vērtībai *euro*, kas norādīta darbības programmas „Cilvēkresursi un nodarbinātība” papildinājumā, tādējādi aprēķina rezultātā netiek radīta ietekme uz valsts budžetu (ieņēmumu samazinājuma un izdevumu palielinājuma nav), un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.  Projekta 1.2.apakšpunktā MK noteikumu Nr.1058 43.punktā noteiktais projekta iesnieguma un pamatojošās dokumentācijas sagatavošanas izmaksu apmērs 1 000 latu aizstāts ar 1423 *euro*, piemērojot *Euro* ieviešanas kārtības likuma 32.panta otrās daļas 2.punktu un noapaļošanu veicot uz augšu līdz veselam *euro*, nodrošinot, ka skaitliskā vērtība, kas ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. Šī aprēķina rezultātā netiek radīta ietekme uz valsts budžetu (ieņēmumu samazinājuma un izdevumu palielinājuma nav).  Projekts neparedz grozījumu veikšanu MK noteikumu Nr.1058 1.pielikuma (Eiropas Sociālā fonda projekta iesnieguma veidlapa) 5.1.sadaļā un 5.2.sadaļā, kā arī MK noteikumu Nr.1058 4.pielikuma „Projektu iesniegumu vērtēšanas kritēriji” 1.10.apakšpunktā un 1.13.apakšpunktā, jo projektu iesniegumu atlase ir noslēgusies un ir noslēgta viena vienošanās par Eiropas Sociālā fonda projekta īstenošanu par visu 1.1.2.2.1.apakšaktivitātē „Studiju programmu satura un īstenošanas uzlabošana un akadēmiskā persona kompetences pilnveidošana” pieejamo finansējumu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

14.10.2013 11:15

672

I.Griķe

67047826, inga.grike@izm.gov.lv

M.Šūmane

67047921, maija.sumane@izm.gov.lv